Tämä mallipohja soveltuu vain EU-kynnysarvon ylittäviin hankintoihin.

# Pyyntö rikostaustan selvittämiseksi

Pyydämme teitä toimittamaan lain vaatimusten mukaisen

* hankintoja varten annettavan rikosrekisteriotteen henkilöistä, joilla on nimenkirjoitusoikeus yrityksessä tai yhteisössä (20.8.1993/770 6 b §)
* yrityksen tai yhteisön rikosrekisterin (oikeushenkilön rikosrekisteri 20.8.1993/770 2 §).

Selvitykset tulee toimittaa viimeistään (lisää päivämäärä) osoitteeseen:  
(lisää osoite).

Toimitetut selvitykset eivät saa olla yli kahtatoista kuukautta vanhempia. Toimittaja vastaa siitä, että hankintayksikölle on lähetetty selvitykset oleellisesta henkilöpiiristä.

Tuhoamme saadut selvitykset, kun olemme tarkastaneet ne. Vaihtoehtoisesti lähetämme saadut selvitykset takaisin lähettäjälle. Emme säilytä kopioita saaduista selvityksistä.

## Rikosrekisteriotteiden tilaaminen

Rikosrekisteriotteet saa tilattua Oikeusrekisterikeskuksen verkkosivuilta osoitteesta [www.oikeusrekisterikeskus.fi](http://www.oikeusrekisterikeskus.fi).

## Tietoa rikosrekisteriotteiden tarkastamisesta

Hankintalain (1397/2016) 88 §:n 1 momentin ja erityisalojen hankintalain (1398/2016) 86 §:n 1 momentin mukaan ennen hankintasopimuksen tekemistä hankintayksikön on vaadittava valittua tarjoajaa toimittamaan ajantasaiset todistukset ja selvitykset sen tutkimiseksi, koskeeko sitä hankintalainsäädännössä (hankintalain 80 §) tarkoitettu pakollinen poissulkemisperuste.

Tyypillisesti rikosrekisteriote selvitetään seuraavilta voittaneen tarjoajan henkilöiltä:

* ehdokas tai tarjoaja itse (yhteisösakko)
* osakeyhtiön pää- tai toimitusjohtaja
* osakeyhtiön varatoimitusjohtaja
* yhteisön hallituksen puheenjohtaja
* yhteisön hallituksen nimenkirjoittajat
* yhtiön prokuristit
* yhdistyksen puheenjohtaja
* yksityinen elinkeinonharjoittaja
* avoimen yhtiön yhtiömiehet
* kommandiittiyhtiön vastuunalainen yhtiömies.

Lisätietoa aiheesta työ- ja elinkeinoministeriön oppaassa *Uuden hankintalainsäädännön velvoitteet rikosrekisteriotteiden selvittämisestä*: <http://urn.fi/URN:ISBN:978-952-327-265-1>.